În această perioadă, presa sârbă a fost acuzat pentru difuzarea de material  de propagandă care promova naționalismul sârb, propagandă care demoniza minoritățile etnice și care legitima atrocitățile sârbilor îndreptate împotriva lor. Pe 23 aprilie 1999, în timpul Războiului din Kosovo, NATO a bombardat sediul RTS din centrul orașului Belgrad, bombardament în urma căruia și-au pierdut viața 16 oameni. Cartierul general al NATO a justificat atentatul prin două argumente; în primul rând, acest bombardament a fost necesar „pentru a perturba și degrada comanda, controlul și rețelele de comunicații” ale Forțelor Armate Iugoslave, și în al doilea rând pentru că sediul RTS avea o contribuție importantă în răspândirea propagandei de război, promovând campaniile de hărțuire a populației din Kosovo.